CELEX: 62010CA0049
Language: sl
Date: 2010-10-07 00:00:00
Title: Zadeva C-49/10: Sodba Sodišča (peti senat) z dne 7. oktobra 2010 – Evropska komisija proti Republiki Sloveniji (Neizpolnitev obveznosti države — Okolje — Direktiva 2008/1/ES — Celovito preprečevanje in nadzorovanje onesnaževanja — Pogoji za izdajo dovoljenja obstoječim obratom — Neopravljen prenos v predpisanem roku)

4.12.2010   
            
            
               SL
            
            
               Uradni list Evropske unije
            
            
               C 328/9
            
         Sodba Sodišča (peti senat) z dne 7. oktobra 2010 – Evropska komisija proti Republiki Sloveniji
   (Zadeva C-49/10) (1)
   
   (Neizpolnitev obveznosti države - Okolje - Direktiva 2008/1/ES - Celovito preprečevanje in nadzorovanje onesnaževanja - Pogoji za izdajo dovoljenja obstoječim obratom - Neopravljen prenos v predpisanem roku)
   2010/C 328/13
   Jezik postopka: slovenščina
   
      Stranki
   
   
      Tožeča stranka: Evropska komisija (zastopnica: A. Alcover San Pedro, zastopnica)
   
      Tožena stranka: Republika Slovenija (zastopnica: N. Pintar Gosenca, zastopnica)
   
      Predmet
   
   Neizpolnitev obveznosti države – Kršitev člena 5(1) Direktive 2008/1/ES Evropskega parlamenta in Sveta z dne 15. januarja 2008 o celovitem preprečevanju in nadzorovanju onesnaževanja (UL L 24, str. 8) – Pogoji za izdajo dovoljenja obstoječim obratom – Obveznost zagotovitve, da taki obrati delujejo v skladu z zahtevami direktive
   
      Izrek
   
   
               1.
            
            
               Republika Slovenija s tem, da v predpisanem roku ni sprejela vseh potrebnih ukrepov na področju izdajanja dovoljenj za industrijske obrate v skladu s členom 5(1) Direktive 2008/1/ES Evropskega parlamenta in Sveta z dne 15. januarja 2008 o celovitem preprečevanju in nadzorovanju onesnaževanja, ni izpolnila obveznosti iz te direktive.
            
         
               2.
            
            
               Republiki Sloveniji se naloži plačilo stroškov.
            
         
      (1)  UL C 80, 27.3.2010.